Academy Award za najlepší mužský herecký výkon v hlavnej úlohe

Academy Award za najlepší mužský herecký výkon v hlavnej úlohe je jedna z cien, ktorú každoročne udeľuje americká Akadémia filmových umení a vied za najlepšie filmové počiny roku.

Dejiny 
Historicky prvým držiteľom zlatej sošky za najlepší mužský herecký výkon sa za sezónu 1927/1928 stal Emil Jannings za výkon vo filmoch The Last Command (1928) a The Way of All Flesh (1927). Cenu si prevzal v roku 1929, spolu s ďalšími trinástimi víťazmi, na bankete k prvému výročiu založenia Akadémie filmového umenia a vied. Od tej doby udelila Akadémia v tejto kategórii celkovo 81 cien, a to 73 rôznym hercom. Až do roku 1936 boli nominovaní a oceňovaní všetci herci bez ohľadu na to, či išlo o hlavnú alebo vedľajšiu úlohu. Od roku 1937 sú výkony vo vedľajších úlohách oceňované samostatne. Zatiaľ posledným držiteľom zlatej sošky v tejto kategórii sa stal Colin Firth, ktorý bol ocenený za svoj výkon vo filme Kráľova reč (The King’s Speech, 2010).

Zaujímavosti 
 Celkovo deväť hercov má na svojom konte dve zlaté sošky za najlepší herecký výkon v hlavnej úlohe. V chronologickom poradí to sú: Spencer Tracy (1937, 1938), Fredric March (1932, 1946), Gary Cooper (1941, 1952), Marlon Brando (1954, 1972), Dustin Hoffman (1979, 1988), Tom Hanks (1993, 1994), Jack Nicholson (1975, 1997), Sean Penn, (2003, 2008), Anthony Hopkins (1992, 2021).
 Jediným hercom v histórii, ktorý trikrát obdržal Oscara v kategórii Najlepší mužský herecký výkon v hlavnej úlohe je Daniel Day-Lewis (1989, 2007, 2012).
 Dvakrát za sebou a teda obhájiť svoje víťazstvo v nasledujúcom ročníku dokázali len Spencer Tracy a Tom Hanks. Okrem toho získali svojich Oscarov v rovnakom veku (prvého v 37 a druhého v 38 rokoch).
 Spencer Tracy a Laurence Olivier sú držiteľmi deviatich nominácií v tejto kategórii, pričom Spencer Tracy získal ocenenie za dve nominácie a Laurence Olivier len jednu (1948). Osem nominácií majú Paul Newman, Jack Nicholson a Peter O'Toole, ktorý ale ocenenie nezískal.
 Šiestim hercom sa podarilo získať zlatú sošku v oboch mužských hereckých kategóriach (v hlavnej i vedľajšej úlohe): Jack Lemmon, Robert De Niro, Jack Nicholson, Gene Hackman, Kevin Spacey a Denzel Washington. V súčte oboch týchto kategórií sú rekordmani Walter Brennan a Jack Nicholson s tromi zlatými soškami na konte. Jack Nicholson drží aj rekord v počte nominácií, ktorých v súčte oboch kategórií získal celkovo dvanásť.
 Najstarším držiteľom zlatej sošky za najlepší herecký výkon v hlavnej úlohe sa stal v 76 rokoch Henry Fonda, ktorý bol ocenený za svoj výkon vo filme Na Zlatom jazere (On Golden Pond; 1981). V dobe slávnostného predávania bol už veľmi chorý a cenu za neho prevzala jeho dcéra Jane. Za výkon vo filme Príbeh Alvina Straighta (The Straight Story; 1999) bol Richard Farnsworth vo svojich 79 rokoch nominovaný na Oscara a stal sa tak najstarším nominovaným v tejto kategórii.
 Najmladším oscarovým laureátom sa stal Adrien Brody, ktorému bolo pri preberaní zlatej sošky za výkon vo filme Pianista (The Pianist; 2002) 29 rokov. Najmladším nominovaným sa vo svojich deviatich rokoch stal Jackie Cooper, ktorý bol nominovaný za výkon vo filme Skippy (Skippy; 1931).
 Prvým hercom, ktorý získal Oscara in memoriam, sa stal Peter Finch (1976), ktorý zomrel na infarkt pri ceste z hotela na generálku predávania cien. Posmrtnú nomináciu za najlepší mužský herecký výkon v hlavnej úlohe získali tiež James Dean, Spencer Tracy a Massimo Troisi. James Dean bol posmrtne nominovaný v tejto kategórii dokonca dvakrát (1955, 1956).
 V roku 1931/1932 získali Wallace Beery a Fredric March zlatú sošku spoločne, stalo sa tak v tejto kategórii prvý raz a zatiaľ aj naposledy.
 Roberto Benigni je jediným držiteľom Oscara v tejto kategórii za výkon v neanglicky hovorenom filme – Život je krásny (Life Is Beautiful; 1998).

Víťazi

Dvadsiate roky

Tridsiate roky

Štyridsiate roky

Päťdesiate roky

Šesťdesiate roky

Sedemdesiate roky

Osemdesiate roky

Deväťdesiate roky

Prvé desaťročie 21. storočia

Druhé desaťročie 21. storočia

Referencie

Literatúra 
 VALDEN, Milan. Oscar. Přehled výročních cen americké Akademie filmového umění a věd. Praha: Libri, 2005. 264 s. ISBN 80-7277-134-5
 HENDRYKOWSKI, Marek. Historia Filmowego Oscara. Warszawa: Wydawnictwa Artystyczne i Filmowe, 1988. ISBN 83-221-0432-4

Externé odkazy 
 Oficiálne stránky Academy of Motion Picture Arts and Science
 Databáza
 Oficiálne stránky Academy Awards

Zdroj 

Oscar